

VÝROČNÁ SPRÁVA

2022

Príloha č. 1

ZHRNUTIE PRE OBČANOV

OPERAČNÝ PROGRAM EFEKTÍVNA VEREJNÁ SPRÁVA

Programové obdobie 2014 – 2020

**Vykonávanie operačného programu Efektívna verejná správa v roku 2022**

**Tematické zameranie operačného program Efektívna verejná správa**

Cieľom operačného programu Efektívna verejná správa (OP EVS) je podporiť kľúčové optimalizačné a reformné procesy na národnej úrovni. Riadiacim orgánom (RO) pre OP EVS je Ministerstvo vnútra Slovenskej republiky.

Pôvodná celková výška alokácie OP 335 381 024 € bola schválením revízie OP EVS znížená v roku 2020 na 303 648 341 €. Voľné (nenakontrahované) finančné prostriedky boli presunuté do operačného programu Ľudské zdroje na realizáciu priamych hospodárskych a sociálnych opatrení pri eliminovaní dopadov krízovej situácie v súvislosti s pandémiou COVID-19 v SR. V roku 2021 bola v rámci 4. revízie OP EVS ako súčasť reakcie EK na krízu spôsobenú pandémiou COVID-19 navýšená alokácia OP na 388 937 269 €. V rámci tejto revízie bola vytvorená ďalšia prioritná os, takže OP EVS má v súčasnosti 4 prioritné osi a jeho súčasťou ostávajú zadefinované 3 prierezové témy.

V roku 2022 v rámci 7. revízie OP EVS, bola navýšená alokácia na PO4 o 17 890 012 € na celkovú čiastku 103 178 940 €. Celková alokácia OP EVS po tomto navýšení predstavuje 406 827 281 EUR.

**Prioritná os 1** sa zameriava na budovanie a posilňovanie inštitucionálnych kapacít verejnej správy, a to za účelom optimalizácie procesov a skvalitňovania verejných služieb, zvyšovania kompetencií zamestnancov verejnej správy a podpore transparentného verejného obstarávania.

**Prioritná os 2** je zameraná na podporu zefektívnenia súdneho systému a zvýšenia vymáhateľnosti práva.

**Prioritná os 3** predstavuje technickú pomoc, ktorá slúži na podporu implementácie OP.

**Prioritná os 4** bola vytvorená s cieľom zabezpečiť financovanie motivačných mzdových príplatkov za nadštandardné výkony zdravotníkov, ako aj Hasičského a záchranného zboru a Policajného zboru SR v rámci rezortu Ministerstva vnútra počas pandémie.

Súčasťou OP EVS sú aj **3** ***prierezové témy*:** *boj proti korupcii a podpora transparentnosti vo VS*, *podpora partnerstva a sociálneho dialógu* a *hodnotenie dopadov regulačných rámcov* *(„RIA“).*

Operačný program Efektívna verejná správa sa vzťahuje na celé územie Slovenskej republiky a jeho hlavnými ***cieľovými skupinami*** sú orgány štátnej správy a územnej samosprávy, sociálni partneri, podnikateľský sektor, organizácie občianskej spoločnosti, mimovládne organizácie a iné zainteresované strany alebo partneri.

***Informácia o dosiahnutom pokroku v implementácii operačného programu***

V roku 2022 RO OP EVS vyhlásil 7 vyzvaní na národné projekty (6 na prioritnej osi 1 a 1 na prioritnej osi 2) s alokáciou vo výške 53,25 mil. € (finančné prostriedky EÚ).


Z toho jedno vyzvanie v rámci prioritnej osi 1 bolo zamerané na vypracovanie stratégie digitalizácie, informatizácie a kybernetickej bezpečnosti pre MZ SR a relevantné inštitúcie v zriaďovateľskej pôsobnosti MZ SR, na vyhodnotenie ich energetickej efektívnosti a návrh optimalizačných opatrení v tejto oblasti. Druhé vyzvanie bolo určené pre Úrad pre reguláciu elektronických komunikácií a poštových služieb a bolo určené na implementáciu nového európskeho regulačného rámca pre elektronické komunikácie. Na tri národné projekty implementované v predchádzajúcich rokoch synergicky a komplementárne nadväzuje vyzvanie na národný projekt, ktorý je zameraný na ďalšie zvyšovanie kvality služieb verejnej správy a ktorého príjemcom je Ministerstvo vnútra SR. Pre NBÚ bolo na prioritnej osi 1 vyhlásené vyzvanie zacielené na dosiahnutie vyššej miery bezpečnosti kybernetického priestoru prostredníctvom efektívnejšieho riadenia procesov verejných politík. Ďalšie vyzvanie bolo vyhlásené pre Ministerstvo vnútra SR a bolo zamerané na zvýšenie odolnosti Slovenska voči hybridným hrozbám. Pre Úrad splnomocnenca vlády SR pre rozvoj občianskej spoločnosti bolo vyhlásené vyzvanie na podporu partnerstva a dialógu v oblasti participatívnej tvorby verejných politík.

Na prioritnej osi 2 bolo vyhlásené vyzvanie pre prijímateľa Ministerstvo spravodlivosti SR, ktoré bolo zamerané na implementáciu opatrení na podporu reformy štruktúry a optimalizácie procesov v rodinnoprávnej agende a zavedenie vyššej špecializácie v štruktúrach súdnictva.


V priebehu roka 2022 bolo zazmluvnených 9 dopytovo-orientovaných projektov na prioritnej osi 2 určených pre 8 krajských súdov a 1 špecializovaný trestný súd v celkovej výške 2,39 mil. € (zdroj EÚ) a 5 národných projektov v celkovej výške 49,24 mil. € (zdroj EÚ), z toho 4 národné projekty na prioritnej osi 1 a 1 národný projekt na prioritnej osi 2. Celková výška netto kontrahovania tak dosiahla kumulatívne 343,88 mil. € (zdroj EÚ), čo predstavuje 96,96 % celkovej alokácie operačného programu.

Čerpanie prostriedkov EÚ v roku 2022 dosiahlo kumulatívne výšku **285 mil. €** z prostriedkov EÚ,čo predstavuje **80,36 %** z  celkovej alokácie OP EVS.

*Porovnanie vývoja kontrahovania a čerpania finančných prostriedkov EÚ v rámci OP EVS k 31.12.2022*

******

***PRÍKLADY DOBREJ PRAXE***

1. **Prioritná os 1:** 

*Národný projekt* **PODPORA INŠTITUCIONÁLNYCH KAPACÍT VEREJNEJ SPRÁVY AKO NÁSTROJ NA ELIMINÁCIU PANDÉMIE OCHORENIA COVID-19**

### **ZÁKLADNÉ INFORMÁCIE**

V  roku 2021 bola vytvorená 4. prioritná os OP EVS s názvom REACT – EU. Prioritná os 4 je zameraná na naplnenie tematického cieľa *„Podpora obnovy po kríze spojenej s pandémiou COVID-19 vrátane jej sociálnych dôsledkov a príprava zeleného, digitálneho a odolného oživenia hospodárstva“*. Alokácia na PO4 v roku 2021 predstavovala prvú tranžu a bola vo výške 85 288 928 €, pričom kumulatívna výška jej čerpania k 31.5.2022 dosiahla 83 926 218 EUR. Po prijatí vykonávacieho rozhodnutia Európskej komisie (EK) č. 2021/2055 dňa 23.11.2021 a rozdelení zdrojov na národnej úrovni RO pre OP EVS predložil EK návrh 7. revízie OP EVS a alokácia OP bola navýšená o druhú tranžu REACT – EU vo výške 17 890 012 EUR na celkovú čiastku 103 178 940 €.

V rámci PO4 RO pre OP EVS financuje implementáciu národného projektu „***Podpora inštitucionálnych kapacít verejnej správy ako nástroj na elimináciu pandémie ochorenia COVID-19“*** a ako ďalšiu etapu pripravuje národný projekt *„Podpora manažmentu krízových situácii a materiálneho zabezpečenia pri poskytovaní neodkladnej zdravotnej starostlivosti počas pandémie ochorenia COVID-19*“.

Prijímateľom národného projektu je MV SR – Sekcia personálnych a sociálnych činností ministerstva, pričom za vecnú gesciu problematiky poskytujú súčinnosť odborné útvary MV SR – Prezídium hasičského a záchranného zboru a Prezídium Policajného zboru. Partnerom v projekte je Ministerstvo zdravotníctva Slovenskej republiky.

**Hlavným cieľom projektu** je podpora inštitucionálnych kapacít verejnej správy orientovaná na zachovanie dostupnosti zdravotníckych služieb a podporu poskytovania špecializovaných služieb v oblastiach poskytovania bezpečnostných služieb a podporných činností v krízových situáciách udržania verejného poriadku, efektívneho manažmentu krízových situácií a prijímania opatrení na znižovanie rizík ohrozenia, vrátane určovania postupov a činností pri odstraňovaní následkov mimoriadnej udalosti spojenej s pandémiou ochorenia COVID-19.

### **REALIZÁCIA PROJEKTU – ŠTRUKTÚRA ČINNOSTÍ**

Projekt sa realizoval ako jedna hlavná aktivita: **„ Podpora vybraných inštitucionálnych kapacít verejnej správy poskytujúcich zdravotnú starostlivosť a špecializované verejné služby v súvislosti s opatreniami zameranými na elimináciu pandémie ochorenia COVID-19.“** Cieľom aktivity je stabilizácia pracovných miest vybraných zamestnancov verejnej správy prostredníctvom financovania motivačných mzdových príplatkov za nadštandardné výkony počas obdobia trvania pandémie.

Hlavná aktivita pozostáva z 2 podaktivít:

**Podaktivita 1.1** 

**Podpora stability zdravotníckeho systému a zachovania dostupnosti zdravotníckych služieb napriek dopadom a dlhodobému negatívnemu pôsobeniu pandémie ochorenia COVID-19**

V rámci tejto podaktivity Ministerstvo zdravotníctva Slovenskej republiky umožnilo všetkým poskytovateľom zdravotnej starostlivosti (podriadené organizácie MZ SR, verejnoprávne subjekty, ako aj súkromnoprávne subjekty) odmeniť zdravotníckych pracovníkov v prvej línii a/alebo v červenej zóne zapojených do poskytovania zdravotníckej starostlivosti v rámci hospodárskej mobilizácie. V rámci materiálu č. UV-23300/2020, ktorý vláda SR prerokovala dňa 28. októbra 2020 a schválila pre súkromnoprávne subjekty uznesením č. 690/2020, bol určený postup odmeňovania zdravotníckych pracovníkov v rámci prvej vlny pandémie ochorenia COVID-19 za obdobie výkonu ich povolania od 1. apríla 2020 do 31. júla 2020, čím boli vytvorené podmienky pre transparentný, efektívny a motivačný spôsob odmeňovania jednotlivých skupín pracovníkov, ktorého ambíciou je spravodlivo odmeniť zdravotníckych pracovníkov za ich mimoriadne nasadenie v rámci krízovej situácie alebo núdzového stavu, ktorý zároveň vytvára predpoklady na podporu zdravotníckych pracovníkov aj v rámci postupujúcich ďalších vĺn pandémie ochorenia COVID-19. V prípade podriadených organizácií MZ SR a verejnoprávnych subjektov bola vykonaná podpora odmeňovania kapacít poskytujúcich  zdravotnícke služby v prvej línii a/alebo v červenej zóne v rámci disponibilných zdrojov štátneho rozpočtu kapitoly MZ SR.

*V rámci tejto podaktivity bola poskytnutá podpora 7 490 poskytovateľom zdravotnej starostlivosti na boj s pandémiou COVID-19 alebo v rámci zmierňovania jej následkov. Jednalo sa o 60 271 účastníkov.*

**Podaktivita 1.2** 

**Podpora poskytovania špecializovaných verejných služieb ako podporného aparátu zabezpečujúceho dostupnosť zdravotníckych služieb v oblastiach poskytovania bezpečnostných služieb a podporných činností v krízových situáciách, udržania verejného poriadku, efektívneho manažmentu krízových situácií a prijímania opatrení na znižovanie rizík ohrozenia, vrátane určovania postupov a činností pri odstraňovaní následkov mimoriadnych udalostí.**

V rámci tejto časti podpory bolo zabezpečené financovanie nad rámec štandardných výkonov a mimoriadneho nasadenia v teréne zo strany príslušníkov Hasičského a záchranného zboru SR (ďalej len "HaZZ") a príslušníkov Policajného zboru SR (ďalej len "PZ") v rámci rezortu Ministerstva vnútra SR pri výkone podporných opatrení zdravotnému systému v SR v súvislosti s opatreniami na elimináciu pandémie ochorenia COVID-19 a to v súvislosti s výkonmi v rámci nariadeného nadčasového fondu ako aj v rámci motivačného odmeňovania zamestnancov.

*V kompetencii Ministerstva vnútra SR bola poskytnutá podpora 22 214 účastníkom v rámci boja s pandémiou COVID-19 alebo v rámci zmierňovania jej následkov.*

***PRÍKLADY DOBREJ PRAXE***

1. **Prioritná os 2** 

**Projekty realizované v rámci dopytovo-orientovanej výzvy Príprava kvalitných súdnych kapacít prostredníctvom podpory špecializácie súdnych úradníkov v súlade s reformou súdneho systému**

### **ZÁKLADNÉ INFORMÁCIE:**

**PRIJÍMATELIA: krajské súdy a Špecializovaný trestný súd, Pezinok**

**CELKOVÁ ZAZMLUVNENÁ VÝŠKA NFP: 3 030 363,68 EUR**

Cieľom projektov je zlepšenie stability a efektívneho fungovania procesov vykonávajúcich súdmi, ktoré prispeli k zvýšeniu kvality rozhodovacej činnosti v rámci súdneho systému.

Projekty sa zamerali hlavne na špecializovaných súdnych úradníkov pre vybrané súdne agendy, aby bola dosiahnutá zvýšená  kvalita rozhodovania sudcov predovšetkým prostredníctvom posilnenia odbornej pomoci sudcov vysokokvalifikovaným odborným personálom – vyšší súdny úradník a súdny tajomník.

**Hlavná aktivita projektov:**

V rámci špecifického cieľa 2.1 Zvýšená efektívnosť súdneho systému sú oprávnené všetky typy aktivít, ktoré sú zamerané na reformu štruktúry a optimalizáciu procesov v súdnictve a v rezorte spravodlivosti.

### **DOSIAHNUTÉ VÝSLEDKY:**

* ***Zvýšenie miery vybavenia nápadu na prvostupňových súdoch v civilných, obchodných, správnych a iných veciach***
* ***Zníženie času potrebného na vybavenie veci v sporových občianskych a obchodných veciach (1. stupeň)***
* ***Skvalitnenie rozhodovacej činnosti***
* ***Zníženie času potrebného na vybavenie veci vo vybranej oblasti***
* ***Optimalizácia časového manažmentu na súdoch***

Po skončení projektov budú implementované opatrenia, ktoré prispejú k efektívne fungujúcemu súdnemu systému, ktorý prispeje k skráteniu dĺžky súdneho konania, zníženiu počtu nevybavených vecí, zvýšeniu miery vybavenia nápadu vecí, k zníženiu prieťahov a k zlepšeniu vymáhateľnosti práva. Posilňovanie jednotlivých súdov vysokokvalifikovanými zamestnancami prinesie okrem rýchlejšieho vybavovania sporných vecí aj finančné úspory a taktiež budú títo zamestnanci nápomocní pri zvyšovaní schopnosti súdov vysporiadať sa s reštančnými vecami z minulosti.